รัฐบาลไทย-ข่าวทำเนียบรัฐบาล-กรมการขนส่งทางบก แนะนำเจ้าของรถยนต์อายุการใช้งานเกิน 7 ปี และรถจักรยานยนต์อายุการใช้งานเกิน 5 ปี สามารถนำรถเข้าตรวจสภาพ ณ สถานตรวจสภาพรถ ก่อนชำระภาษีล่วงหน้าผ่านระบบออนไลน์
วันศุกร์ที่ 21 ตุลาคม 2565
กรมการขนส่งทางบก แนะนําเจ้าของรถยนต์อายุการใช้งานเกิน 7 ปี และรถจักรยานยนต์อายุการใช้งานเกิน 5 ปี สามารถนํารถเข้าตรวจสภาพ ณ สถานตรวจสภาพรถ ก่อนชําระภาษีล่วงหน้าผ่านระบบออนไลน์
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) มีความตั้งใจพัฒนาระบบการให้บริการชําระภาษีออนไลน์สําหรับรถยนต์และรถจักรยานยนต์ เพื่อเพิ่มช่องทางในการอํานวยความสะดวกประชาชน โดยในปัจจุบันมีช่องทางการชําระภาษีออนไลน์ เช่น การชําระภาษีออนไลน์ผ่านทางเว็บไซต์ ขบ. https://eservice.dlt.go.th แอปพลิเคชัน DLT Vehicle Tax เคาน์เตอร์เซอร์วิส แอปพลิเคชัน mPAY และ Truemoney Wallet ซึ่งได้รับความนิยมจากประชาชนเพิ่มมากขึ้น เนื่องจากเป็นช่องทางที่มีความสะดวก และไม่ต้องเดินทางมาที่สํานักงานขนส่งอยู่ที่ไหนก็สามารถชําระภาษีได้ โดย ขบ. แนะนําผู้ที่ต้องการชําระภาษีรถประจําปีสามารถชําระล่วงหน้าได้ก่อนครบอายุภาษี 90 วัน สําหรับรถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี รวมถึงรถที่ค้างชําระภาษีเกิน 1 ปี แต่ไม่เกิน 3 ปี สามารถนํารถเข้าตรวจสภาพ ณ สถานตรวจสภาพก่อนชําระภาษีล่วงหน้าผ่านระบบออนไลน์
รองอธิบดีกรมการขนส่งทางบก กล่าวเพิ่มเติมว่า ในเดือนกันยายน 2565 ขบ. สามารถจัดเก็บภาษีรถประจําปีของสํานักงานขนส่งกรุงเทพมหานครพื้นที่ 1 - 5 ได้ทั้งสิ้น 771,819,853.13 บาท มีผู้ใช้บริการชําระภาษีรถประจําปีออนไลน์ รวมจํานวน 69,871 คัน แบ่งเป็น แอปพลิเคชัน DLT Vehicle Tax จํานวน 19,326 คัน ผ่านเว็บไซต์ https://eservice.dlt.go.th จํานวน 37,492 คัน เคาน์เตอร์เซอร์วิส จํานวน 12,186 คัน ผ่านแอปพลิเคชัน mPAY และ Truemoney Wallet จํานวน 867 คัน ในส่วนการใช้บริการรับชําระภาษีรถประจําปี ณ สํานักงานขนส่งกรุงเทพมหานครพื้นที่ 1 - 5 มีผู้ใช้บริการจํานวน 366,667 คัน การใช้บริการเลื่อนล้อต่อภาษี (Drive Thru for Tax) จํานวน 77,275 คัน ศูนย์บริการร่วมคมนาคม 3,593 คัน ที่ทําการไปรษณีย์ จํานวน 526 คัน ตู้รับชําระภาษีรถประจําปีอัตโนมัติ (Kiosk) จํานวน 1,493 คัน รวมมียอดผู้ใช้บริการชําระภาษีประจําเดือนกันยายน 2565 ทั้งสิ้น 519,425 คัน สําหรับผู้ที่ชําระภาษีรถประจําปีผ่านแอปพลิเคชัน DLT Vehicle Tax เมื่อมีการชําระภาษีรถประจําปีผ่านแอปพลิเคชันเรียบร้อยแล้ว สามารถเลือกให้จัดส่งเครื่องหมายการเสียภาษีและใบเสร็จรับเงินทางไปรษณีย์ ซึ่งจะได้รับภายใน 5 วันทําการนับจากวันชําระเงิน หรือเลือกพิมพ์เครื่องหมายการเสียภาษีด้วยตนเองที่ตู้รับชําระภาษีรถประจําปีอัตโนมัติ (Kiosk) ภายในสํานักงานขนส่งกรุงเทพมหานครพื้นที่ 1 - 5 ก็ได้ โดยในระหว่างที่รอรับเอกสาร ระบบจะแสดงหลักฐานการชําระภาษีรถประจําปีชั่วคราว เพื่อให้เจ้าของรถสามารถใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปีจาก ขบ.
ทั้งนี้ แม้สถานการณ์โรคติดเชื้อไวรัสโคโรนา (COVID-19) ในประเทศไทยจะเข้าสู่สภาวะปกติแล้ว แต่ ขบ. แนะนําให้เจ้าของรถชําระภาษีออนไลน์ ไม่ว่าจะชําระผ่านทางเว็บไซต์ ขบ. https://eservice.dlt.go.th หรือแอปพลิเคชัน DLT Vehicle Tax เนื่องจากสะดวกและลดภาระการต้องเดินทางการเข้ามาชําระภาษีที่ภายในสํานักงานขนส่ง หรือจะใช้บริการชําระภาษีรถประจําปีที่ศูนย์บริการร่วมคมนาคม เชิงสะพานสมเด็จพระเจ้าตากสิน ซึ่งเป็นอีกช่องทางหนึ่งในการให้บริการประชาชน สําหรับประชาชนที่สนใจสามารถเข้าใช้บริการในวันและเวลาราชการ โดยภายในศูนย์บริการร่วมคมนาคมยังมีตู้รับชําระภาษีรถประจําปีอัตโนมัติ (Kiosk) ให้บริการเพิ่มเติมอีกด้วย ซึ่งประชาชนสามารถดําเนินการได้ด้วยตนเองทุกขั้นตอนและได้รับเครื่องหมายการเสียภาษีจากตู้ Kiosk ทันที